el en en el el el el el el el el el el el el el el en en el el el el el el el el el el el el el el en el el el fr el el el el el el el el el el en el el el el el el el ru el el el el en el fr sv el fr fr el fr de el fr el el el en el el en en el el el el el el en en en
Μέλος της οικογένειας του τμήματος υδατοσφαίρισης του ΓΣ Περιστερίου αποτελεί και επίσημα ο Άγγελος Φώσκολος για την αγωνιστική περίοδο 2022-2023! Ο 27χρονος φουνταριστός θα ενισχύσει την ομάδα μας τη νέα σεζόν, συμβάλλοντας κι αυτός με τη σειρά του στην υλοποίηση των στόχων του ΓΣΠ, υπό τις οδηγίες του Κώστα Λούδη.
Ο Άγγελος Φώσκολος γεννήθηκε στις 24 Ιανουαρίου 1995, έχει ύψος 1.97 και αγωνίζεται στη θέση του φουνταριστού. Ξεκίνησε την καριέρα του από την Ολυμπιάδα Πετρούπολης το 2007 και αγωνίστηκε ως το 2011, έχοντας σε 44 παιχνίδια 65 γκολ. Στη συνέχεια πήρε μεταγραφή στον Παναθηναϊκό όπου έπαιξε την διετία 2011-2013 και σε 48 παιχνίδια πέτυχε 47 γκολ. Ακολούθησε την σεζόν 2014-2015 ο Πανιώνιος, όπου σε 25 αγώνες είχε 42 γκολ, γεγονός που τον οδήγησε στην ανάδειξη του σε καλύτερο παίκτη της Α1 Κατηγορίας υδατοσφαίρισης κάτω των 21.
Ένα χρόνο αργότερα (2015-2016) αγωνίστηκε στον Υδραϊκό με τον οποίο σε 27 αγώνες είχε 38 γκολ.
Την αγωνιστική περίοδο 2016-2017 επέστρεψε στον Παναθηναϊκό με τον οποίο σε 20 αγώνες σημείωσε 28 γκολ. Την διετία 2017-2019 μετακινήθηκε στον Εθνικό με τον οποίο είχε σε 56 αγώνες 100 τέρματα, γεγονός που τον ανέδειξε τρίτο σκόρερ του πρωταθλήματος!
Μετά από αυτή τη διετία, πήρε μεταγραφή στην Ουγγαρία και την Szeged Vizilabda (2019-2020). Αγωνιζόμενος στο κορυφαίο πρωτάθλημα του κόσμου σε 17 αγώνες πέτυχε 30 γκολ και αναδείχθηκε 7ος καλύτερος παίκτης στην αξιολόγηση του πρωταθλήματος. Στη συνέχεια επέστρεψε στην Ελλάδα για λογαριασμό ξανά του Υδραϊκού όπου αγωνίστηκε το 2020-2022. Την πρώτη χρονιά (2020-2021) είχε 77 γκολ σε 35 αγώνες και στο πρωτάθλημα που ολοκληρώθηκε φέτος (2021-2022) σε 25 αγώνες είχε 68 γκολ.
Υπήρξε διεθνής με την Εθνική ομάδα Νέων Ανδρών, όπου το 2015 στο Παγκόσμιο πρωτάθλημα που πραγματοποιήθηκε στο Καζακστάν, αναδείχθηκε πρώτος σκόρερ του αντιπροσωπευτικού συγκροτήματος.
Παίξτε μαζί μας Σκαρπέλης: “Από πέρυσι σκέφτομαι την Α1” Συνέχισαν με νίκη οι Μίνι Παίδες Από νίκη σε νίκη οι Μίνι Παίδες «Μίλησε» η έδρα και ο ΓΣ Περιστερίου επικράτησε (13-12) του Εθνικού Για 5ο χρόνο στο «τιμόνι» του ΓΣ Περιστερίου ο Λούδης!